**Xiaomi Pocophone F1** (Xiaomi Poco F1 i India) er en smarttelefon utviklet av Xiaomi Inc, annonsert 22. august 2018 i New Delhi, India. Den er en del av Xiaomis helt nye smarttelefonlinje av mid-range-enheter som gir spesifikasjoner lik et toppmodell, til en mye lavere pris enn andre konkurrenter. Denne enheten er tilgjengelig globalt i et begrenset antall, men i India er det bredere tilgjengelighet.

Spesifikasjoner
---------------

### Maskinvare

Pocophone F1 kjører på en Snapdragon 845 (10 nm) -prosessor. Den har GPU-en Adreno 630 for å håndtere grafikk. Den har en 6.18-tommers, kapasitiv IPS-LCD berøringsskjerm med et sideforhold på 18,7:9 og en oppløsning på 1080x2246 piksler. Skjermen har også et bredt hakk på toppen, som tek.no kaller en busslomme. Det er også Gorilla Glass-beskyttelse, men den eksakte versjonen av glasset er ikke bekreftet.

#### Kamera

Baksiden av Pocophone
Pocophone F1 har to bakkameraer basert på Sonys EXMOR RS IMX363 1/2.55"-sensor med 12 MP, f/1,9 blenderåpning og 1,4 µm pikselstørrelse. Det sekundære kameraet fungerer som en dybdesensor med 5 MP, blender f/2,0 og pikselstørrelse på 1,12 µm og en dobbel LED-blits. Kameraet har HDR og valg for panorama. Video kan bli tatt med 2160p@30fps, 1080p@30fps (gyro-EIS), eller 1080p@240fps-modus. Kameraet har en manuell modus også; brukere kan justere hvitbalansen (forhåndsinnstillinger og lystemperatur), du kan angi en lukkerhastighet (1/1000s-32s) og ISO (100-3200). Det finnes også en manuell fokus med focus peaking. En programvareoppdatering i januar 2019 la til 960fps slow-motion videoopptak og nattmodus.

Bilder kan være tatt i JPEG- eller RAW-format.

#### Minne

Pocophone F1 leveres med enten 256 GB med 8 GB RAM eller 64/128 GB med 6 GB RAM; begge har utvidbart minne via et microSD-kort opp til 256 GB (bruker det andre sim-sporet).

### Programvare

Pocophone F1 kjører på MIUI 10 basert på Android Oreo 8.1. Siden 6. desember 2018, er den oppgraderbar til en stabil versjon av Android 9.0 Pie.

### Batteri

Pocophone F1 har et 4000, opprinnelig 3900, mAh Li-Po batteri. Batteriet er "Quick Charge™ 3.0"-type utviklet av Qualcomm hvor lading (USB Type-C-port) er vesentlig bedre enn standard USB. Det har 94 h av utholdenhet som testet av GSMarena.

### Salg

Siden den ble annonsert i august 2018, ble den umiddelbart Xiaomis bestselger med 700 000 enheter solgt frem til 6. desember 2018. Den var den høyeste rangerte smarttelefonen i 3. kvartal av 2018 i India. I oktober 2018 ble det annonsert at Xiaomi ville bringe Pocophone til Sør-Korea. Den ble sluppet 19. november 2018.

Mottakelse
----------

Pocophone F1 har fått svært positive anmeldelser. Den er ofte kalt en toppmodelltil en latterlig pris. Blant fordelene har den et godt kamera og et sterkt batteri.
Pocophone F1 kom på andreplass av MKBHDs blinde kameratest av smarttelefoner i 2018. Det fikk også en score på 91 fra DxOMark, som plasserte den mellom iPhone 8 og Google Pixel.

Referanser
----------

1. ↑  «Xiaomi POCO F1’s stable Android Pie update is rolling out». *xda-developers.com*. Besøkt 12. desember 2018.
2. ↑  «Watch the Xiaomi Pocophone F1 announcement live here». *Digital Trends* **(engelsk)**. 22. august 2018. Besøkt 1. mars 2018.
3. ↑  «Pocophone F1 by Xiaomi review». Arkivert fra originalen 22. august 2018. Besøkt 22. august 2018.
4. 1 2  «Xiaomi Pocophone F1 Smartphone Review». Arkivert fra originalen 11. oktober 2018. Besøkt 12. november 2018.
5. 1 2 3  «Pocophone F1 Review». Arkivert fra originalen 19. oktober 2018. Besøkt 12. november 2018.
6. ↑  Kvalheim, Finn Jarle (23. oktober 2018). «TEST: Xiaomi Pocophone F1 - Hele testen av Pocophone F1». *Tek.no* **(norsk)**. Besøkt 7. mai 2019.
7. ↑  «Poco F1 Specifications, Features and Price».
8. ↑  «The Pocophone F1 finally gets 960fps slo-mo video recording and night mode». Besøkt 19. januar 2019.
9. ↑  «Quick Charge 3.0 Battery Charger ICs». Qualcomm. Arkivert fra originalen 11. oktober 2018. Besøkt 12. november 2018.
10. ↑  «Xiaomi Pocophone F1». Arkivert fra originalen 24. oktober 2018. Besøkt 12. november 2018.
11. ↑  «Xiaomi sells 700,000 Pocophone F1 units in 3 months». Besøkt 6. desember 2018.
12. ↑  «The Blind Smartphone Camera Test 2018». Besøkt 4. desember 2018.
13. ↑  «Xiaomi Pocophone F1 camera review». Besøkt 31. januar 2019.

Eksterne lenker
---------------

* Offisiell nettside
* Pocophone F1 long-term review *(gsmarena.com)*
* Poco F1 Kamera